多屈节如属吏，宗尧独具宾主礼。增党程守训，宗尧同乡。宗尧恶其奸，不与通。驿丞金子登説增开孟丘山，宗尧叱其欺罔。子登惧，遂构于陈增，日征千人凿山，多捶死。又诬富民盗矿，捕系五百余人。万历二十六年（1598年）九月，宗尧尽发其不法事，给事中包见捷、山东巡抚尹应元亦劾增。帝怒，切责应元，削宗尧籍。而陈增遂劾宗尧阻挠矿务，且令程守训诬讦之。遂被逮，使者至，民哭声震地。下诏狱，考讯经年，始释。未几卒。天启时，赠光禄少卿，赐祭，录一子。